- Hindi News
- National
- सग्गा के मामले पर सदन में हंगामा, इधर राज्यमंत्रियों के हस्तक्षेप के बाद करनाल सचिवालय से गांव ल
सग्गा के मामले पर सदन में हंगामा, इधर- राज्यमंत्रियों के हस्तक्षेप के बाद करनाल सचिवालय से गांव लौटा पीड़ित पक्ष
विधानसभामें मंगलवार को गांव सग्गा के घुड़चढ़ी के मुद्दे पर करीब 50 मिनट तक हंगामा हुआ। कांग्रेस के विधायक कुलदीप शर्मा के मामला उठाने पर सीएम मनोहर लाल ने कहा कि दो राज्यमंत्री भेजे गए हैं। इसके बाद भी पक्ष-विपक्ष के सदस्य एक-दूसरे पर छींटाकशी करते रहे। इधर, करनाल में मंगलवार को राज्यमंत्री कृष्ण बेदी कर्णदेव कांबोज के हस्तक्षेप के बाद पीडि़त पक्ष के लोग लघु सचिवालय से उठकर शाम को गांव लौट गए। इधर, दूसरे पक्ष ने भी न्याय की मांग को लेकर राजपूत धर्मशाला में बैठक की। दूसरे पक्ष का नेतृत्व कर रहे कर्नल देवेंद्र सिंह ने कहा कि हम भाईचारे में विश्वास रखते हैं। विवाद इतना नहीं था। कुछ लोग राजनीति कर रहे थे। शून्यकाल में कांग्रेस के कुलदीप शर्मा ने घुड़चढ़ी के मुद्दे पर दलित परिवारों को गांव छोड़ने पर मजबूर होने का मामला उठाया। सत्तापक्ष ने टिप्पणी की कि वे किस मुंह से दलितों की बात कर रहे हैं। कांग्रेस ने तो अपने अध्यक्ष को पिटवाया। इससे मामला बढ़ता गया और हंगामे में तब्दील हो गया। बाद में विपक्ष के नेता अभय चौटाला ने कहा भी कि ऐसे लोगों के खिलाफ सख्त कार्रवाई की जानी चाहिए जो सदन का समय खराब करते हैं।
पीड़ितों से बात करते राज्यमंत्री।
इधर, गांव बधौली में भी घुड़चढ़ी को लेकर विवाद, दूल्हे को रथ से उतारा
नारायणगढ़ | क्षेत्रके गांव बधौली में सोमवार को घुड़चढ़ी के दौरान दंबगों ने दूल्हे को रथ से नीचे उतार दिया। मंगलवार को दूल्हे ने पुलिस को शिकायत दी है। पुलिस ने गांव में डेरा डाल लिया है। पीड़ितों ने पुलिस को कार्रवाई के लिए 3 दिन का अल्टीमेटम दिया है। सोमवार को गांव के पूर्व सरपंच बलदेव सिंह के बेटे रवि की बारात जाने से पहले घुड़चढ़ी हो रही थी। इसी बीच गांव में रहने वाले विशेष समुदाय के लोगों ने उसे रोक दिया। दूल्हे पक्ष के साथ मारपीट का भी आरोप है। पीड़ितों ने पुलिस को फोन कर सूचित कर दिया। मौके पर पहुंची पुलिस ने बारात चढ़ाने संबंधी सभी रस्में अपनी मौजूदगी में पूरी करवाई।
सीएम मनोहर लाल ने सदन में कहा कि गांव सग्गा का मामला ध्यान में है। दोनों ओर से मामले दर्ज कराए गए हैं। समझौता कराने के प्रयास भी हुए, लेकिन बाद में एक पक्ष संतुष्ट नहीं हुआ। वहां से करीब 100 परिवार पलायन करके करनाल में गए। इस पर सग्गा के लोगों ने माफी मांगते हुए गांव में चलने का आग्रह किया, लेकिन दलित परिवारों में कई गुट बने हैं। इनमें कुछ लोग उनकी ओर से दर्ज कराई एफआईआर पर कार्रवाई चाहते हैं तो एक पक्ष गांव में वापस लौटने को तैयार है। ऐसी घटना पर राजनीति शुरू हो जाती है।
tgl_Latn sot_Latn bho_Deva hin_Deva hin_Deva hin_Deva hin_Deva hin_Deva hin_Deva